Ir-Regolament tal-Kummissjoni (KE) Nru 1885/2003
tas-27 ta’ Ottubru 2003
li jemenda r-Regolament (KE) Nru 2138/97 li jiddelimita ż-żoni omoġenji tal-produzzjoni taż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 Settembru 1966 dwar l-istabbiliment ta’ organizzazzjoni komuni tas-swieq taż-żjut u x-xaħmijiet [1], kif l-aħħar emendat bir-Regolament (KE) Nru 1513/2001 [2],
Wara li kkunsidrat ir-Regolament tal-Kunsill (KEE) Nru 2261/84 tas-17 Lulju 1984 li jistabbilixxi r-regoli ġenerali dwar il-konċessjoni ta’ l-għajnuna għall-produzzjoni ta’ żejt taż-żebbuġa u ta’ għajnuna lill-organizzazzjonijiet ta’ produtturi taż-żejt taż-żebbuġa [3], kif l-aħħar emendat bir-Regolament (KE) Nru1639/98 [4], u partikolarment l-Artikolu 19 tiegħu,
Billi:
(1) L-Artikolu 18 tar-Regolamenti (KEE) Nru 2261/84 jistipula li l-ħsad taż-żebbuġ u l-akkwist taż-żejt għandhom ikunu stabbiliti biż-żoni omoġeni tal-produzzjoni fuq il-bażi tal-figuri fornuti mill-Istati Membrui produtturi.
(2) Il-żoni tal-produzzjoni huma delimitati fl-Anness tar-Regolament tal-Kunsill (KE) No 2138/97 [5], kif l-aħħar emendat bir-Regolament (KE) Nru 1836/2002 [6]. Għal-raġunijiet amministrattivi u strutturali, iż-żoni omoġeni tal-produzzjoni fil-Greċja, Spanja u l-Italja għandhom ikunu emendati għas-sena tal-marketing 2002/03.
(3) Il-miżuri li hemm provvediment dwarhom f’dan ir-Regolament huma bi qbil ma l-opinjoni tal-Kumitat ta’ Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 2138/97 huwa emendat kif ġej:
1. fil-punt A il-partijiet li jirrigwardjaw il-provinċi ta’ Brindisi, Lecce u Sassari huma mubdula rispettivament bit-testi fl-Anness I ta’ dan ir-Regolament;
2. fil-punt C, l-intestatura "Νομός Αχαίας" hija emendata kif ġej:
(a) fiż-żona 3, l-ismijiet tal-muniċipalitajiet "Aγιας Βαρβάρας, Αγίας Μαρίνας, Αλεποχωρίου, Βελιμιχίου, Δροσιάς, Ερυμινθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκω)ότων, Μανεσίου, Νέου Κοριηγαδίου, Πόρτων, Ρουπακιάς, Σκιαδά, Σκούρα, Σπαρτιάς, Σταυροδρομου, Χιόνας, Χρυσοπηγής" huma mħassra;
(b) iż-żona 4 li ġejja hija miżjuda:
"Ζώνη 4:
Κοινότητες: Αγίας Βαρβάρας, Αγίας Μαρίνας, Αλεποχωρίου, Βελιμιχίου, Δροσιάς, Ερυμινθείας, Καλανίστρας, Καλάνου, Καλεντζίου, Καλουσίου, Κάλφα, Καταρράκτη, Λακκωμιτων, Μανεσίου, Νέου Κοριηγαδίου, Πόρτων, Ρουπακιάς, Σκιαδά, Σκούρα, Σπαρτιάς, Σταυροδρομου, Χιόνας, Χρυσοπηγής";
3. il-punt D huwa emendat kif ġej:
(a) taħt l-intestatura "Comunidad autónoma: Andalucía", il-parti li tirrigwardja il-provinċja ta’ "Huelva" hija mibdula bit-test fl-Anness II ta’ dan ir-Regolament;
(b) l-Intestatura "Comunidad autónoma: Aragón" hija emendata kif ġej:
(i) il-muniċipalità ta’ "Blesa" hija miżjuda maż-żona 3 tal-provinċja "Teruel";
(ii) il-muniċipalità ta’ "Pradilla de Ebro" hija miżjuda maż-żona 4 tal-provinċja ta’ "Zaragoza";
(iii) il-muniċipalità ta’ "Villanueva de Huerva" hija miżjuda maż-żona 5 tal-provinċja ta’ "Zaragoza";
(ċ) l-intestatura "Comunidad autónoma: Castilla y León" u "Comunidad autónoma: Madrid" huma mibdula rispettivament bl-Anness III ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jkun japplika mill-1 ta’ Novembru 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta’ Ottubru 2003.